cyanic-selkie/wikianc huggingface dataset:
თანამედროვე ებრაული მუზეუმი
ისტორია
თანამედროვე ებრაული მუზეუმი დაარსდა 1984 წელს და განთავსებული იყო მცირე ზომის გალერეაში, სან-ფრანცისკოს სანაპიროს მიმდებარედ ორ დეკადაზე მეტი ხნის განმავლობაში. 1989 წელს, მუზეუმში დაიწყო მზარდი საზოგადოების მოთხოვნილების დასაკმაყოფილებლად საჭირო პროექტებზე მუშაობა. შედეგად გადაწყდა, რომ შექმნილიყო უფრო ვრცელი და ქალაქის ცენტრში მდებარე შენობა, რაც გამოფენების რიცხვს გაზრდიდა და გამოყოფდა სივრცეს საგანმანათლებლო ღონისძიებებისათვის. თანამედროვე ებრაულ მუზეუმში დაამატეს ისეთი პროგრამები, როგორებიცაა: ცოცხალი მუსიკა, თეატრი, ცეკვა, ლიტერატურული ღონისძიებები და ფილმები. 2008 წლის ივნისში მუზეუმი 6317 კვადრატული მეტრის ფართობის მქონე ახალ შენობაში გაიხსნა, რომელიც სან-ფრანცისკოს საქმიან რაიონში იყო გაანთავსებული.
გამოფენები
მუზეუმში არ არსებობს მუდმივი გამოფენები. დაწესებულება სხვა დაწესებულებებთან თანამშრომლობის შედეგად ორგანიზებას უწევს და მასპინძლობს ყოველწლიურ გამოფენებს.
პროგრამები
მუზეუმის საგანმანათლებლო პროგრამები მოიცავს: საზოგადოებრივ ტურებს, გაკვეთილებსა და ვოკშოფებს, ფილმების ჩვენებებს, ლექციებსა და წარმოდგენებს. მუზეუმში ეწყობა მასწავლებლების ტრენინგები, სკოლის მოსწავლეთა ექსკურსიები, საოჯახო ტურები და ახალგაზრდების სტაჟირების პროგრამები.
არქიტექტურა
მუზეუმის მთავარი ნაგებობა ყოფილიr Pacific Gas & Electric Jessie Street Substation-ის ნაგებობას წარმოადგენს, რომელიც თავდაპირველად 1881 წელს აშენდა მაგრამ 106 წლის სან-ფრანცისკოს მიწისძვრის გამო მისი ხელმეორედ აშენება გახდა აუცილებელი. მშენებლობა 1907 წელს დასრულდა და მას უილის პოლკი ხელმძღვანელობდა. ეს ნაგებობა 1974 წლის 6 სექტემბერს ისტორიულ ადგილების ეროვნულ რეესტრში შეიტანეს.
დენიელ ლიბესკინდმა შეიმუშავა 5 900 კვადრატული მეტრის ფართობის მქონე მუზეუმის მიმდებარე ტერიტორიის ინტერიერის დიზაინი, ასევე დეკონსტრუქტივისტური კუბის ფორმის შენობა. ახალი ნაგებობის მშენებლობა 2008 წელს დასრულდა და მისმა მთლიანმა ღირებულებამ 47.5 მილიონი აშშ დოლარი შეადგინა. შენობის გვერდით მდებარეობს მუქი ლურკი უჟანგავი ფოლადის კუბი, რომელიც აშენდა ა. ზაჰრენის კომპანიის მიერ. ამ კონსტრუქციის გვერდითაა წითელი აგურის ძველი შენობა, რაც თითქოსდა კონტრასტს ჰქმნის. ბრილიანტის ფორმის 36 ფანჯარა ანათებს ლითონის კუბის ზედა სართულს, რომელიც ცნობილია როგორც „იოდი“. აქ ასევე არსებობს ვიწრო დერეფანი, განათლების ცენტრი და ზედა გალერეის ნაწილი.
კოპენჰაგენში მდებარე დანიური ებრაული მუზეუმის შენობის მსგავსად (რომელზეც ასევე ლიბესკინდმა იმუშავა), თანამედროვე ებრაული ხელოვნების მუზეუმში ტექსტი და დიზაინია შერწყმული. შენობის ინსპირაციის წყარო გახდა ფრაზა „ლ'ხაიმ“, რაც „ცხოვრებას“ ნიშნავს. ეს სიტყვა ებრაულ დამწერლობაში რამდენიმე ელემენტისაგან: ხაის, ხეტისა და იუდისაგან შედგება. ლიბერსკინდი თავადვე განმარტავს, თუ რა მნიშნველობა აქვს ამ ასოებს: „ხეტი უზრუნველყოფს საერთო უწყვეტობას საგამოფენო და საგანმანათლებლო სივრცეების შორის, ხოლო იუდი თავისი 36 ფანჯრით, ემსახურება განსაკუთრებულ გამოფენას, წარმოდგენებსა და ღონისძიებებს“. მუზეუმის კედელში ასევე ჩატანებულია ებრაული სიტყვა „პარდესი“, რაც ბაღს ნიშნავს.
თანამედროვე ებრაულ მუზეუმში ასევე მოწყობილია: მრავალფუნქციური ადგილი ღონისძიებებისათვის, აუდიტორია, Wise Sons-ის სამკაულები და მუზეუმის მაღაზია.
რეაქცია
კრიტიკოსმა კრისტოფერ ჰოთრონმა Los Angeles Times-თან ინტერვიუსას დენიელ ლიბესკინდი შეაქო „ფეთქებადი და მშვენიერი ფორმების ფრთხილად დაბალანსებისათვის“. მან ასევე ისაუბრა გალერეების დიზაინზე, გალერეებში არსებულ დახრილ კედლებზე. ჰოთრონის ანალოგიურად, დევიდ დ'არკიმ, The Wall Street Journal-ის წარმომადგენელმა ებრაული მუზეუმის შენობას ლიბესკინდის წინა ნამუშევრებთან შედარებით წინსვლა უწოდა. მან განაცხადა, რომ ამ ნამუშევარში აღმოაჩინა „სიმსუბუქე, რომელიც იშვიათია არქიტექტორის შემოქმედებაში“. მან ასევე თქვა, რომ ეს „ მიმდებარე უბნის მინისა და ფოლადის ტურისტულ-სავაჭრო ცენტრის ერთფეროვნებას ამსუბუქებს“.
მენეჯმენტი
2021 წლის მონაცემებით, მუზეუმის აღმსრულებელი დირექტორი არის ჩად კოერვერი. თანამედროვე ებრაული მუზეუმის ყოფილ დირექტორებს შორისაა: ლორი სტარი(2013–2020) და კონსტანს ვოლფი (1999–2012). 2018 წელს მუზეუმმა ჰეიდი რაბენი დაიქირავა, რომელიც ამჟამად მუზეუმის უფროსი კურატორია. რენი პრიტიკინი წარსულში დაწესებულების უფროსი კურატორის პოსტზე იმყოფებოდა (2014–2019).
სქოლიო
კატეგორია:აშშ-ის მუზეუმები კატეგორია:სან-ფრანცისკოს ღირსშესანიშნაობები კატეგორია:1984 წელს დაარსებული მუზეუმები კატეგორია:ებრაული მუზეუმები
Mea Culpa (Part II)
Mea Culpa (Part II) — მუსიკალურ პროექტ ენიგმას სიმღერა. იგი გამოვიდა 1991 წლის აპრილში, როგორც მეორე სინგლი ოთხიდან, მისი ალბომიდან MCMXC a.D.. იგი სრულდება ლათინურ და ფრანგულ ენებზე. საფრანგეთში სინგლმა ვერცხლის სტატუსი შეიძინა.
სქოლიო
კატეგორია:1991 წლის სინგლები კატეგორია:ენიგმას სიმღერები
ეგვიპტე 1964 წლის ზაფხულის ოლიმპიურ თამაშებზე
ეგვიპტემ, როგორც გაერთიანებულმა არაბულმა რესპუბლიკამ ზაფხულის ოლიმპიურ თამაშებზე მეათედ იასპარეზა 1964 წელს, იაპონიის დედაქალაქ ტოკიოში. ამ თამაშებზე მათ ვერცერთი მედალი ვერ მოიპოვეს.
რესურსები ინტერნეტში
კატეგორია:ქვეყნები 1964 წლის ზაფხულის ოლიმპიურ თამაშებზე კატეგორია:ეგვიპტე ზაფხულის ოლიმპიურ თამაშებზე კატეგორია:აფრიკის ქვეყნები ზაფხულის ოლიმპიურ თამაშებზე
სამედიცინო უნივერსიტეტი (თბილისის მეტრო)
სამედიცინო უნივერსიტეტი (ყოფილი სამედიცინო ინსტიტუტი და კომკავშირული) — თბილისის მეტროპოლიტენის საბურთალოს ხაზის ერთ-ერთი სადგური, რომელიც ტექნიკური უნივერსიტეტის და დელისის სადგურებს შორის მდებარეობს. იგი 1979 წელს გაიხსნა და მისი პროექტის ავტორები არიან არქიტექტორები გ. მოძმანიშვილი, ნ. ლომიძე და დ. იოსავა. მშენებლობას აწარმოებდა საპროექტო ორგანიზაცია „საქტრანსპროექტი“.
მოსაცდელი დარბაზი თეთრი და წითელი მარმარილოთია მოპირკეთებული. შესასვლელი სადგურს ორი მხრიდან აქვს. მოსაცდელი დარბაზისკენ ექსკალატორის ნაცვლად ქვის კიბეები მიემართება.
რესურსები ინტერნეტში
კატეგორია:საბურთალოს ხაზი
ტოდო-ბიჩიგი
მინიატიურა|280პქ|ტოდო-ბიჩიგით შესრულებული ტექსტი ტოდო-ბიჩიგი (Тодо бичиг) — დამწერლობა მონღოლური ენის ჩასაწერად. შეიქმნა 1648 წელს ოირატი ბუდისტი მღვდლის ზაია პანდიტა ნამკხაი ჩჟამცოს მიერ. ტოდო-ბიჩიგი ტრადიციული მონღოლური დამწერლობის გადამუშავებული ვარიანტია, რომლის მიზანიც თავდაპირველად იყო მონღოლური ბგერების გამოთქმისა და ორთოგრაფიის ერთმანეთთან დაახლოვება, ასევე ტიბეტური ენიდან და სანსკრიტიდან მონღოლური ტრანსკრიფციის გაკეთების გამარტივება.
ტაკიძეები
საკუთარი სახელი ტაკიძეები შეიძლება აღნიშნავდეს:
ტოდო-ბიჩიგი
ტოდო-ბიჩიგი რუსეთში მცხოვრები ყალმუხების მიერ 1924 წლამდე გამოიყენებოდა, სანამ იგი რუსულმა კირილიცამ არ ჩაანაცვლა. დღეს ტოდო-ბიჩიგი კვლავ გამოიყენება ჩინეთის სინძიანის ავტონომიურ რეგიონში მცხოვრები ოირატების მიერ.
ტაკიძეები
იხილეთ აგრეთვე
კატეგორია:მრავალმნიშვნელოვანი
ალგონა
ალგონა (Algona) — ქალაქი აშშ-ში. მდებარეობს აიოვის შტატში, კოსუთის ოლქში. 2010 წლის მონაცემებით ქალაქის მოსახლეობა შეადგენს 5560 კაცს.
იხილეთ აგრეთვე
კატეგორია:აიოვის ქალაქები
კახეთის აჯანყება (1659)
მინი|[[თეიმურაზ I - კახეთის მეფე აჯანყების დროს]] კახეთის აჯანყება 1659 — კახეთის მოსახლეობის ბრძოლა ყიზილბაშ დამპყრობელთა წინააღმდეგ.
კახეთის საკითხის საბოლოოდ მოსაგვარებლად სპარსელმა დამპყრობლებმა გადაწყვიტეს კახეთიდან ადგილობრივი მოსახლეობის გასახლება და იქ მომთაბარე-მეჯოგე ტომების ჩასახლება. ყიზილბაშებმა დაიწყეს კახეთში ციხეების აგება (ბახტრიონი, ალავერდის მონასტერი ციხესიმაგრედ გადააკეთეს), რომელთა გარნიზონებს ჩასახლებული თურქმანები ქართველთა თავდასხმისაგან უნდა დაეცვა. კახეთის ტერიტორია ორად გაყვეს: სამხრეთ-აღმოსავლეთი ნაწილი ყარაბაღის ბეგლარბეგს გადასცეს, დანარჩენი კი ნახჭევანის მმართველს, რომელთაც მათზე დაქვემდებარებული ელები კახეთში უნდა დაესახლებინათ. ამ ღონისძიების შედეგად კახეთის ბარში 80 ათასამდე თურქმანი ჩაასახლეს.
კახეთი დიდი საფრთხის წინაშე აღმოჩნდა. თურქმანთა ჩასახლების წინააღმდეგ დაიწყო სახალხო მოძრაობა, რომელშიც მოსახლეობის დიდი ნაწილი ჩაება. აჯანყებას სათავეში ჩაუდგა ზაალ არაგვის ერისთავი. უშუალო ორგანიზატორები იყვნენ ბიძინა ჩოლოყაშვილი, შალვა ქსნის ერისთავი და მისი ძმა ელიზბარი. აჯანყებაში აქტიური მონაწილეობა მიიღეს თუშ-ფშავ-ხევსურებმა ზეზვა გაფრინდაულის, ნადირა ხოშარაულის, გოგოლაურის მეთაურობით.
ქართველები გაერთიანებული ძალით თავს დაესხნენ ბახტრიონისა და ალავერდის ციხეებს და მთლიანად ამოწყვიტეს იქ გამაგრებული თათრები. შემდეგ გაანადგურეს კახეთის სხვა ადგილებში მყოფი თათრები. აჯანყებულთა გათიშვისა და დაქსაქსვის შედეგად მტერმა შეძლო აჯანყების შეჩერება, მაგრამ შაჰი იძულებული გახდა ხელი აეღო თავის გეგმაზე. ზაალ არაგვის ერისთავი მტრის დავალებით თავისივე ძმისწულებმა მოკლეს, მისი შვილები კი შაჰს გაუგზავნეს. ბიძინა ჩოლოყაშვილი, შალვა ქსნის ერისთავი და ელიზბარ ერისთვისშვილი შაჰს მიუვიდნენ და პატიება ითხოვეს. შაჰმა ისინი იმ ტომებს გადასცა, რომელთა თანამოძმენი კახელებმა გაჟლიტეს. გმირები წამებით დახოცეს. ქართულმა ეკლესიამ ისინი წმინდანებად შერაცხა. აჯანყების მოთავე მთიელებს ხალხმა მრავალი ლექსი და სიმღერა უძღვნა. ამ ამბებისადმია მიძღვნილი აკაკი წერეთლის „ბაში-აჩუკი“ და ვაჟა-ფშაველას „ბახტრიონი“.
კახეთის აჯანყების შედეგად კახეთის მოსახლეობა ფიზიკურ გადაშენებას გადაურჩა, მაგრამ სპარსელთა ბატონობის საბოლოოდ მოსპობა ვერ მოხერხდა. გათავისუფლებისათვის ბრძოლა ისევ გრძელდებოდა.
ლიტერატურა
კატეგორია:საქართველოს აჯანყებები კატეგორია:კახეთის ისტორია კატეგორია:კახეთის სამეფო
16 სექტემბერი
16 სექტემბერი — გრიგორიანული კალენდრის 259-ე დღე (ნაკიან წლებში – 260-ე დღე). წლის ბოლომდე დარჩენილია 106 დღე.
ამ დღეს გარდაცვლილნი
100px|right|ლუი XVIII
იხილეთ აგრეთვე
სხვა თვეები:
0916
ეგვიპტე 1968 წლის ზაფხულის ოლიმპიურ თამაშებზე
ეგვიპტემ, როგორც გაერთიანებულმა არაბულმა რესპუბლიკამ ზაფხულის ოლიმპიურ თამაშებზე მეთერთმეტედ იასპარეზა 1968 წელს, მექსიკის დედაქალაქ მეხიკოში. ამ თამაშებზე მათ ვერცერთი მედალი ვერ მოიპოვეს.
რესურსები ინტერნეტში
კატეგორია:ქვეყნები 1968 წლის ზაფხულის ოლიმპიურ თამაშებზე კატეგორია:ეგვიპტე ზაფხულის ოლიმპიურ თამაშებზე კატეგორია:აფრიკის ქვეყნები ზაფხულის ოლიმპიურ თამაშებზე
გილერმო ვილიეგასი
გილერმო ვილიეგასი (Guillermo Villegas; დ. 1823, ვალენსია, ვენესუელა — გ. 21 მარტი, 1907, იქვე ) — ვენესუელელი პოლიტიკური მოღვაწე.  ვენესუელის  სამგზის პრეზიდენტის მოვალეობის შემსრულებელი 1868–1869, 1870 და 1892 წლებში.  ვენესუელის ორგზის საგარეო საქმეთა მინისტრი 1863–1864 და 1868–1869 წლებში.
რესურსები ინტერნეტში
კატეგორია:ვენესუელის პრეზიდენტები კატეგორია:ვენესუელელი პოლიტიკოსები კატეგორია:დაბადებული 1823 კატეგორია:გარდაცვლილი 21 მარტი კატეგორია:გარდაცვლილი 1907
დაი
დაი — ეთნოსი, ჩინეთის სახალხო რესპუბლიკის მიერ აღიარებული ჩინეთის ტერიტორიაზე მცხოვრები 56 ეთნიკური ჯგუფიდან ერთ-ერთი. მიეკუთვნებიან ტაი-კადაის ენობრივ ოჯახს. ძირითადად კონცენტრირებულნი არიან იუნანის პროვინციის სამხრეთში, სიშუანბანასა და დეჰონის ავტონომიურ პრეფექტურებში. 2005 წლის მონაცემებით დაელების რაოდენობა ჩინეთში 1,158,989 მოსახლეს შეადგენდა.
კლასიფიკაცია
დაის ჩინური სახელი იყო პაი-ი (ბაი-ი). ჩინეთის სახალხო რესპუბლიკაში ტერმინი დაი გამოიყენება ჩინეთის ტერიტორიაზე არსებული ერთი, ან რამდენიმე გაერთიანებული ეთნიკური ჯგუფის აღსანიშნად. ლაოსში, ვიეტნამში, მიანმასა და ტაილანდში იგივე ტერმინი შეიძლება ეხებოდეს ისეთ ჯგუფებს, როგორებიცაა ტაი-ლუ ენაზე მოლაპარაკენი, შანები და ტაი ენებზე მოლაპარაკე სხვა ხალხები.
განსახლების არეალი
თავმოყრილნი არიან ძირითადად იუნანის უკიდურეს სამხრეთ, სიშუანგბანასა დაის და დეჰონის დაის პრეფექტურებში, მიანმასა და ლაოსის საზღვრებთან. ჩინეთის ადმინისტრაციული მოწყობა ასეთია: პრეფექტურა ავტონომიური შეიძლება იყოს მაშინ, თუ მის მოსახლეობაში დიდი რაოდენობითაა ეთნიკური უმცირესობა წარმოდგენილი, ან თუ ეს ტერიტორია ისტორიული სამშობლოა ჩინეთის სახალხო რესპუბლიკაში არსებული რომელიმე არადომინანტი ეთნოსის. ამ შემთხვევაში პრეფექტურის სახელს წარმოდგენილი უმცირესობის სახელი ემატება. ეს არეალი, ისევე როგორც იუნანის პროვინციის დიდი ნაწილი, ტროპიკულ სარტყელს ესაზღვრება და ძლიერ ნოტიოა. იუნანის ბუნება, განსაკუთრებით ბოლო წლებში, მრავლად იზიდავს ტურისტებს.
ისტორია
დაისა და ჩინელების (ჰანი) ეთნოსებს შორის ურთიერთობათა ისტორია ძვ. წ. 105 წელს იწყება, როდესაც ჩინეთის იმპერატორმა ვუ დიმ ჰანის დინასტიიდან დააარსა იჯუოს პრეფექტურა სამხრეთ-დასავლეთ ჩინეთში, იმ ადგილას სადაც თანამედროვე იუნანი, სიჩუანი და გუიჯოუ მდებარეობს. დაელები ხარკს უხდიდნენ ჩინეთის იმპერატორს.
ჩინური წყაროების მიხედვით, მათ IX საუკუნისათვის კარგად განვითარებული ჰქონდათ სოფლის მეურნეობა, მოიპოვებდნენ და ამუშავებდნენ მეტალებს, მათ შორის ოქროსა და ვერცხლს.
ჩინეთის იმპერიის გავლენა და კონტროლი იუნანზე მინისა და ცინის დინასტიების დროს გაიზარდა.
ენა
დაის სალაპარაკო ენები სამხრეთ-დასავლეთ ტაი ენებს მიეკუთვნება. ესენია: ტაი ლუ, ტაი ნუა, ტაი დამი, ტაი ია და ტაი ჰონჯინი. ჩინელი მეცნიერები ტაი-კადაურ ენებს სინო-ტიბეტურ ენათა ოჯახში, კერძოდ კამ-ტაის, ან ჩინურად - ჯუან-დონის ენებში აერთიანებენ, თუმცა, მრავალი თანამედროვე დასავლელი მეცნიერი არ აღიარებს ამგვარ კლასიფიკაციას და ამტკიცებს ტაი-კადაური ენების ავსტრონეზიურ ოჯახთან კავშირს.
დამწერლობა
1949 წლამდე დაის ხალხი დამწერლობის ხუთ სხვადასხვა ვარიანტს იყენებდა. 1949 წელს ჩინეთის სახალხო რესპუბლიკამ დაისთვის გამარტივებული საერთო დამწერლობა შექმნა. გამოიყენება როგორც ძველი, ისე ახალი დამწერლობა. სიშუანბანას პრეფექტურაში მცხოვრებნი ჩრდილო შანურ დამწერლობას იყენებენ, ხოლო დეჰონის პრეფექტურაში - სამხრეთ შანურს.
რელიგია
დაელების უმეტესობა თერავადა ბუდიზმს მისდევს. დაის განსახლების არეალში ბუდიზმს ათასწლოვანი ისტორია აქვს. ასევე გვხვდებიან ქრისტიანებიც. სიშუანბანას რეგიონში ქრისტიანობა პირველად 1920 წელს იქადაგეს ამერიკელმა მისიონერებმა, თუმცა, მაო ძედუნისა და კულტურული რევოლუციის დროს მრავალი რელიგიური ნაგებობა, მათ შორის ეკლესიებიც განადგურდა, რომელთა აღდგენა მოგვიანებით, 80-იანებიდან დაიწყო.
დაის ეთნოსისათვის საკმაოდ ხშირი ტრადიციაა ბიჭების სასწავლებლად გაგზავნა ბუდისტურ ტაძრებში, რომლითაც ეს რეგიონი მდიდარია. უმეტესობა უბრუნდება ჩვეულ ცხოვრებას, თუმცა, ზოგიერთი ბერულ ცხოვრებას აგრძელებს.
ცხოვრების წესი
ცხოვრობენ მეტწილად მდინარეთა ხეობებში (მეკონგი და მისი შენაკადები). ტრადიციულად, სახლებს ბამბუკისაგან აგებენ. მისდევენ როგორც მემცენარეობას, ისე მეცხოველეობას. გავრცელებული კულტურაა ბრინჯი, ასევე თამბაქო, ჩაი, შაქრის ლერწამი.
წყლის შხეფების ფესტივალი
წყლის შხეფების ფესტივალი დაის ხალხის ყველაზე ცნობილი ტრადიციული დღესასწაულია. ფესტივალი დაის კალენდრის მიხედვით ახალი წელია, რომელიც გრიგორიანული კალენდრის მიხედვით გაზაფხულზე, აპრილის შუა რიცხვებში დგება. მონაწილეებს მიაქვთ სუფთა წყალი ბუდისტურ ტაძრებში რათა მადლობის ნიშნად აპკურონ იგი ბუდას ქანდაკებას. ამის შემდეგ კი იწყება შხეფების ფესტივალი - მონაწილეები ასხამენ ერთმანეთს წყლის შხეფებს. ეს რიტუალი ერთგვარ განწმენდას, უარყოფითის ენერგიის, ბოროტი სულების განდევნას უკავშირდება, რითიც დაელები ერთმანეთს ჯანმრთელობას, წარმატებასა და ბედნიერებას უსურვებენ. წყლის შხეფების ფესტივალში ერთვებიან იუნანის სხვა ეთნოსებიც. რეგიონში ტურისტული ნაკადების ზრდის შედეგად უფრო მეტი ტურისტი ჩამოდის სპეცალურად ამ დღესასწაულსიათვის სიშუანბანაში. ფესტივალს უდიდესი მნიშვნელობა აქვს დაისათვის, როგორც ეთნიკური უმცირესობისათვის, რომელიც იბრძვის ტრადიციებისა და თვითმყოფადობის შესანარჩუნებლად. იგი ყველაზე მნიშვნელოვანი ტრადიციული და რელიგიური დღესასწაულია, წყალი უდიდეს როლს თამაშობს ამ ხალხის ცხოვრებაში, როგორც ბუნებრივი რესურსი, ასევე როგორც სიმბოლო. დაელები საკუთარ თავს წყლის ხალხს უწოდებენ.
სამზარეულო
დაის სამზარეულოს მთავარი ატრიბუტია ე.წ. „წებოვანი“ ბრინჯი, რომელსაც ხშირად ცხარე სანელებლებით მიირთმევენ. ერთ-ერთი ყველაზე პოპულარული კერძია ბამბუკი ამ სახეობის ბრინჯით.
იუნანის პროვინციის სამხრეთ ნაწილში ცხელი და ტროპიკული ჰავაა, სადაც უამრავი სხვადასხვა სახის მწერი ბინადრობს. ზოგიერთ მათგანს დაის სამზარეულოშიც შეხვდებით.
ცეკვა
დაის ერთ-ერთი ყველაზე ცნობილი ტრადიციული ცეკვაა მამლის ცეკვა. ლეგენდის მიხედვით, ათასზე მეტი წლის წინ, ბელადმა ჯაომალი იეშუმ ისწავლა ცეკვა მამლის ელეგანტური მოძრაობებისაგან. ცეკვა მომდევნო თაობებმა შეინარჩუნეს, დახვეწეს, გაავრცელეს, რის შედეგადაც საბოლოოდ შეიქმნა მამლის ცეკვა.
სქოლიო
კატეგორია:ჩინეთის ეთნიკური ჯგუფები კატეგორია:ტაილანდის ეთნიკური ჯგუფები კატეგორია:ვიეტნამის ეთნიკური ჯგუფები
კოლოტაური
კოლოტაური (ყოფილი ხოხნა ან დერე-ხოხნა) — სოფელი საქართველოში, აჭარის ავტონომიური რესპუბლიკის ქედის მუნიციპალიტეტში, პირველი მაისის თემში (სოფლები: პირველი მაისი, ზედა აგარა, ქვედა აგარა, კოლოტაური). მდებარეობს მდინარე აჭარისწყლის მარცხენა მხარეს, ზღვის დონიდან 450 მ სიმაღლეზე, დაბა ქედიდან დაშორებულია 4 კილომეტრით. 2014 წლის აღწერის მონაცემებით სოფელში ცხოვრობს 473 კაცი.
ხოხნას ჯამე
სოფელში დგას 1899–1900 წლებში აშენებული მეჩეთი. გარეგნულად ჰგავს აჭარულ საცხოვრებელ სახლს. მისი საძირკველი ლაზი ოსტატების ნახელავია. აშენებული იყო ორცველი რესულ ქაჯაიას მიერ. შემდგომში მეჩეთი გადააკეთეს, ცვლილებები მეტწილად შეეხო ინტერიერს, რაც გამოისახა ჭერის კონსტრუქციის გამარტივებაში, ორნამენტების ახალ სახეებსა და ჭრელ კოლორიტში.
სქოლიო
კატეგორია:ქედის მუნიციპალიტეტის სოფლები
ნიურნბერგის სპეცჯგუფების სასამრთლო პროცესი
ბრალდება
1947 წლის 25 ივლისის ბრალდებით ბრალდებულებს ბრალი ედებოდათ შემდეგ დანაშაულში:
ბრალდებულები
განაჩენი გამოტანილი იქნა 1948 წლის 10 აპრილს:
იხილეთ აგრეთვე
{| border="0" width="800" ნიურნბერგის მთავარ სამხედრო დამნაშავეთა სასამართლო პროცესი | ნიურნბერგის ექიმთა სასამრთლო პროცესი | ნიურნბერგის მილხის სასამართლო პროცესი | ნიურნბერგის იურისტთა სასამრთლო პროცესი | ნიურნბერგის სამხრეთ-აღმოსავლეთ ევროპაში მებრძოლი გენერლების სასამრთლო პროცესი | ნიურნბერგის ფლიკის სასამრთლო პროცესი | ნიურნბერგის იგ-ფარბენის სასამრთლო პროცესი | ნიურნბერგის სს-ის ეკონომიკისა და მართვის მთავარი სამმართველოს სასამრთლო პროცესი | ნიურნბერგის სს-ის რასისა და განსახლების მთავარი სამმართველოს სასამრთლო პროცესი | ნიურნბერგის კრუპის სასამრთლო პროცესი | ნიურნბერგის ვილჰელმშტრასეს სასამრთლო პროცესი | ნიურნბერგის ვერმახტის უმაღლესი მთავარსარდლობის სასამრთლო პროცესი
კატეგორია:ნიურნბერგის პროცესი
ბახტრიონის ბრძოლა
ბახტრიონის ბრძოლა — ირანელ დამპყრობელთა წინააღმდეგ კახეთის აჯანყების გმირული ეპიზოდი. გაიმართა 1659 წელს. ამ აჯანყებას სათავეში ზაალ არაგვის ერისთავი, მისი ვაჟი ზურაბი, შალვა და ელიზბარ ქსნის ერისთავები და ბიძინა ჩოლოყაშვილი ედგნენ.
კახელების გარდა ამ აჯანყებაში მონაწილეობა მიიღეს თუშებმა, ფშავლებმა და ხევსურებმა. ოფიციალურ ისტორიოგრაფიაში მცირე ცნობებია შემონახული ამ ბრძოლის შესახებ, ზეპირსიტყვიერებაში კი მდიდარი მასალაა დაცული. აჯანყებულთა თავდასხმა ბახტრიონის ციხეზე, სადაც ყიზილბაშთა მთავარი ჯარი იდგა, როგორც ჩანს, ღამით, მტრისთვის მოულოდნელად მომხდარა. აჯანყებულები ამავე დროს თავს დაესხნენ ალავერდის მონასტრის გალავანში გამაგრებულ ყიზილბაშებს და სასტიკად დაამარცხეს ორივე ციხის მრავალრიცხოვანი გარნიზონი. ამან ფაქტობრივად გადაწყვიტა აჯანყების წარმატება.
ბახტრიონის ბრძოლაში მთავარი როლი კახეთის მთიელებმა — თუშ-ფშავ-ხევსურებმა შეასრულეს. ქართული ფოლკლორი ადიდებს ბრძოლის მონაწილე მთიელ გმირებს — თუშ ზეზვა გაფრინდაულს, ხევსურ ნადირა ხოშარაულს, ფშაველ გოგოლაურს.
ამ ბრძოლას ვაჟა-ფშაველამ მიუძღვნა პოემა „ბახტრიონი“ და ასევე მის შესახებაა ლიტერატურული ნაწარმოები „ბაში-აჩუკი“. ასევე გადაღებულია ფილმი „ბაში-აჩუკი“. ზაალ არაგვის ერისთავი, შალვა და ელიზბარ ქსნის ერისთავები იკორთის მონასტერში არიან დაკრძალულები.
Pleurotomella sansibarica
Pleurotomella sansibarica — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
Lasioglossum claricinctum
Lasioglossum claricinctum — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1937 წელს.
სქოლიო
claricinctum
სესა
სესა  — მუნიციპალიტეტი ესპანეთში, შედის არაგონის ავტონომიური გაერთიანების უესკის პროვინციის ოია-დე-უესკის კომარკის შემადგენლობაში. ფართობი — 30,80 კმ². მოსახლეობა — 154 კაცი (2020 წ.).
სქოლიო
კატეგორია:უესკის მუნიციპალიტეტები
ეგვიპტე 1972 წლის ზაფხულის ოლიმპიურ თამაშებზე
ეგვიპტემ ზაფხულის ოლიმპიურ თამაშებზე მეთორმეტედ იასპარეზა 1972 წელს, დასავლეთ გერმანიის ქალაქ მიუნხენში. ამ თამაშებზე მათ ვერცერთი მედალი ვერ მოიპოვეს.
რესურსები ინტერნეტში
კატეგორია:ქვეყნები 1972 წლის ზაფხულის ოლიმპიურ თამაშებზე კატეგორია:ეგვიპტე ზაფხულის ოლიმპიურ თამაშებზე კატეგორია:აფრიკის ქვეყნები ზაფხულის ოლიმპიურ თამაშებზე
მარყაქოლი
მარყაქოლი (Марқакөл) — გამდინარე ტბა ყაზახეთში, აღმოსავლეთ ყაზახეთის ოლქში. მდებარეობს ალთაის მთებში, ქურჩუმისა და აზუთაუს ქედებს შორის მდებარე ქვაბულში, ზღვის დონიდან 1449 მ სიმაღლეზე. ზედაპირის ფართობი 449 კმ², სიგრძე 38 კმ, სიგანე 19 კმ. საშუალო სიღრმე 14 მ, მაქსიმალური სიღრმე 30 მ.
ტბის სამხრეთ ნაწილები ჩამოქცეულია, ხოლო ჩრდილოეთი — დადაბლებული. წყალი მტკნარია (და მეტად გამჭვირვალე), სუსტად მინერალიზებული. ზაფხულში ტბის ზედაპირი თბება 16-17 °C-მდე, ფსკერთან 7 °С. იყინება ნოემბერში.
მარყაქოლს დიდი რაოდენობით ერთვის მდინარეები, რომლებიც უმთავრესად ნადნობი წყლებით საზრდოობენ. ტბის დასავლეთ სანაპიროდან გამოედინება მდინარე ქალჯირი (ირტიშის მარჯვენა შენაკადი). მდიდარია თევზით.
რესურსები ინტერნეტში
კატეგორია:ყაზახეთის ტბები
კულბაევო
კულბაევო (Ҡолбай; Кулбаево) — სოფელი რუსეთის ფედერაციაში, ბაშკირეთის რესპუბლიკის ერმეკეევოს რაიონში.
2002 წლის აღწერის მიხედვით მოსახლეობის უმრავლესობას ბაშკირები (70 %) და თათრები (28 %).
სქოლიო
კატეგორია:ერმეკეევოს რაიონის სოფლები
ბოდბე
ბოდბე — სიღნაღის მუნიციპალიტეტის სოფლების ზემო ბოდბისა და ქვემო ბოდბის ძველი სახელწოდება.
ტრადიციულად ითვლება, რომ ბოდბე არის ძველ ქართულ საისტორიო წყაროებსა და აგიოგრაფიულ ძეგლებში მოხსენიებული კუხეთის დაბა ბოდი, სადაც, წყაროთა თანახმად, გარდაიცვალა და დაიკრძალა წმინდა ნინო, თუმცა მეცნიერებაში არსებობს საწინააღმდეგო მოსაზრებებიც (იხ. ბოდი).
ლიტერატურა
კატეგორია:სიღნაღის მუნიციპალიტეტის ისტორიული სოფლები
ბორის ასაფიევი
ბორის ვლადიმერის ძე ასაფიევი (Борис Владимирович Асафьев; ლიტერატურული ფსევდონიმი იგორ გლებოვი; დ. 29 ივლისი [ძვ. სტ. 17 ივლისი], 1884, პეტერბურგი ― გ. 27 იანვარი, 1949, მოსკოვი) — რუსი მუსიკათმცოდნე და კომპოზიტორი. სსრკ სახალხო არტისტი (1946), სსრკ მეცნიერებათა აკადემიის აკადემიკოსი (1943), სსრკ სახელმწიფო პრემიის ლაურეატი (1943, 1948).
ბიოგრაფია
1908 წელს დაამთავრა პეტერბურგის უნივერსიტეტის ისტორია-ფილოლოგიის ფაკულტეტი, 1910 - კონსერვატორია (ა. ლიადოვის კლასი). 1919-1930 წლებში მუშაობდა ლენინგრადის ხელოვნების ისტორიის ინსტიტუტში. 1925-იდან ლენინგრადის კონსერვატორიის პროფესორია. 1948 წელს ირჩევენ სსრკ კომპოზიტორთა კავშირის თავმჯდომარედ. დაწერილი აქვს მრავალი მნიშვნელოვანი შრომა რუსული და დასავლეთ ევროპის მუსიკის ისტორიის საკითხებზე ("ჩაიკოვსკის ინსტრუმენტული შემოქმედება", 1922; "სიმფონიური ეტიუდები", 1922; "წიგნი სტრავინსკიზე", 1929; "ევგენი ონეგინი", 1944; "ჯადოქარი ქალი", 1947; "გლინკა", 1947; "გრიგი", 1948; "მუსიკალური ფორმა როგორც პროცესი", წიგნი 1-2, მე-2 გამოცემა, 1963 და სხვა).
ასაფიევის მუსიკალური ნაწარმოებებიდან აღსანიშნავია ბალეტები (სულ 28): "პარიზის ალი", (1934), "კავკასიის ტყვე" (1938), 11 ოპერა, ოთხი სიმფონია, კამერული ნაწარმოებები. დაჯილდოებულია 2 ლენინის ორდენით, შრომის წითელი დროშის ორდენითა და მედლებით.
ლითიუმის ჰიდრიდი
ლითიუმის ჰიდრიდი — არაორგანული ნაერთი; ვიზუალურად წარმოადგენს უფერულ კრისტალებს, სიმკვრივე — 0.78 გ/სმ3, tდნ — 688.7 °C, tდუღ — 900–1000 °C. ლითიუმის ჰიდრიდი მდგრადია სხვა ტუტე და ტუტე მიწათა ლითონთა ჰიდრიდებთან შედარებით. წყალთან მძაფრად რეაგირებს. ლითიუმის ჰიდრიდისგან სწრაფად და მარტივად ღებულობენ წყალბადს. ლითიუმის ჰიდრიდს იყენებენ მრავალი ლითონის ჰიდრიდების მისაღებად, აგრეთვე ორგანულ სინთეზში — ძლიერ აღმდგენად.
Les Naufrages
Les Naufrages — ფრანგული სტუდია Menoboy-ს 2011 წლის გეი პორნოგრაფიული ფილმი. ფილმის რეჟისორია ლუდოვიკ პელტიე.
სიუჟეტი
ფილმში მოქმედება ვითარდება უკაცრიელ კუნძულზე სადაც ნავის ჩაძირვის შემდეგ ექვსი ბიჭი ხვდება. თავდაპირველად ისინი მარტოობის ბედნიერებით ტკბებიან. ისინი იკმაყოფილებენ თავიანთ სექსუალურ სურვილებს ტყეში და პლაჟზე, ხოლო ერთ-ერთი მათგანის გატაცების შემდეგ ისინი აღგზნების სხვა საფეხურზე გადადიან.
რესურსები ინტერნეტში
კატეგორია:გეი პორნოგრაფიული ფილმები
ზემო სობისი
ზემო სობისი — სოფელი აღმოსავლეთ საქართველოში, შიდა ქართლის მხარის გორის მუნიციპალიტეტში (ზეღდულეთის თემი). ტირიფონის ვაკეზე. ზღვის დონიდან 740 მეტრი, გორიდან 17 კილომეტრი.
დემოგრაფია
2014 წლის აღწერის მონაცემებით, სოფელში ცხოვრობს 482 ადამიანი.
სურები
სურები – ისტორიულ-გეოგრაფიული რეგიონი დასავლეთ საქართველოში, გურიაში, მდინარე სუფსის ზემო წელში. ადმინისტრაციულად მოქცეულია ჩოხატაურის მუნიციპალიტეტის სამ თემში: ზემო სურები (სოფლები: ზემო სურები, ტობახჩა, თავსურები, შველაურ-ციციბაური, ჩაკიტაური, წითელგორა, ჭალა-ქადაგაური), შუა სურები და ქვემო სურები იგივე დიდივანი (სოფლები: გურისტყე, გაღმა დობირო, გამოღმა დობირო).
ისტორია
სურების სახევისთავოს მთავარი ციხე იყო სურთა ციხე, რომელსაც შემდეგ ბუკისციხე ეწოდა. სურების ხეობა განთქმული იყო თაფლით, რისგანაც აქ გემრიელ და ძვირადღირებულ არაყს ხდიდნენ. სურების მოსახლეობა 1870-იან წლებში შეადგენდა 300 კომლს. სურების პირველი მამასახლისი იყო მოსე მამუკას ძე რამიშვილი, რომლის თაოსნობითაც სოფელში საცალფეხო და საშიში ბილიკის ნაცვლად გაყვანილ იქნა საცხენოსნო შარაგზა. 1887 წელს სოფელში ორკლასიანი სასწავლებელი გახსნა ისიდორე რამიშვილმა. 1920 წელს დაიყო სამ თემად: დიდივანის, შუა სურების და ზემო სურების. სურები 1931 წელს დაუკავშირდა საავტომობილო გზით დაბა ჩოხატაურს.
ცნობილი ადამიანები
სურებში დაიბადა საქართველოს დემოკრატიული რესპუბლიკის პირველი პრემიერ-მინისტრი ნოე რამიშვილი (ქვემო სურები). სურებში დაიბადა სოციალ-დემოკრატიული მოძრაობის ლიდერი ისიდორე რამიშვილი.
ბოდბისა და ბოდბისხევის გლეხთა აჯანყებანი
ბოდბისა და ბოდბისხევის გლეხთა აჯანყებანი 1699, 1711-1716 — გლეხთა ანტიფეოდალური გამოსვლები ბოდბელი ეპისკოპოსის საყმო სოფლებში.
აჯანყებულთა საბაბი გახდა "რიგის ძროხის" გამოსაღები ("ძროხა ("ზროხა") ზოგადად მსხვილი რქოსანი საქონელსაც აღნიშნავდა, ხოლო "რიგის ძროხა" - ამ განწესებით ანუ "რიგით" განსაზღვრულ გადასახადს). კომლის გაყრის შემთხვევაში ბოდბელი ეპისკოპოსისათვის უნდა მიერთმიათ ერთი ხარი, ასისთავისთვის 1 წლის მოზვერი, ხოლო ქევხისათვის - ცხვარი.
ამ მძიმე გადასახადის გაუქმების მიზნით სოფ.ბოდბისა და ბოდბისხევის გლეხები პირველად აჯანყდნენ 1699 წელს. ბოდბელი ეპისკოპოსი ევდემოს დიასამიძე იძულებული გახდა გაეთავისუფლებინა გლეხები "რიგის ძროხის" ვალდებულებისაგან და სათანადო საბუთებიც მისცა აჯანყებულებს. მაგრამ შემდეგ საქმეში ჩაერია ქართლის მეფე ერეკლე I, რომელსაც შაჰისაგან სამმართველოდ მიცემული ჰქონდა კახეთის ნაწილი ქიზიყითურთ. მან ჩაახშო გლეხების ეს აჯანყება, სათანადოდ დასაჯა მისი მონაწილეები, განსაკუთრებით მეთაურები ("ჯანღის თავები") და ახალი დოკუმენტით კვლავ დაადასტურა ყმა გლეხთა მიერ "რიგის ძროხის" გადახდის ვალდებულება.
მეორედ გლეხები აჯანყდნენ დაახლოებით 1711-1716 წლებში, როდესაც ირანში გაწვეული კახეთის მეფე დავით II-ის მაგივრად კახეთს განაგებდნენ თეიმურაზ ბატონიშვილი და დედამისი, დედოფალი ანა. აჯანყებულებმა დაარბიეს ბოდბელი ეპისკოპოსის მოხელეები, თან იმუქრებოდნენ, რომ თუ "რიგის ძროხის" გადასახადს არ ამოუკვეთდნენ, აიზრებოდნენ და სხვაგან გადასახლდებოდნენ. ბოდბელმა ეპისკოპოსმა ზაქარია ანდრონიკაშვილმა დახმარებისათვის თეიმურაზ ბატონიშვილს მიმართა, რომელმაც ეპისკოპოსს ურჩია დროებით დაეთმო და გლეხები აღნიშნული ვალდებულებისაგან გაეთავისუფლებინა.
ლიტერატურა
კატეგორია:საქართველოს აჯანყებები
IBM
IBM (International Business Machines Corporation) — კომპიუტერული ტექნიკისა და პროგრამული უზრუნველყოფის მწარმოებელი ერთ-ერთი უმსხვილესი კორპორაცია მსოფლიოში. დაარსდა 1911 წელს. ამჟამად შტაბ-ბინა განლაგებულია ქალაქ არმონკში (ნიუ-იორკის შტატი). კომპანიის თანამშრომლები ატარებენ ცისფერ უნიფორმას, რის გამოც კომპანიას ხშირად „ცისფერ გიგანტს“ უწოდებენ.
შექმნის ისტორია
კომპანიის შექმნის ისტორია უკავშირდება გერმანელ იმიგრანტ ჰერმან ჰოლერიტს, რომელმაც 1888 წელს შექმნა პირველი ელექტრო-მექანიკური გამომთვლელი მანქანა, ტაბულატორი. გამოგონებამ იმდენად დიდი პოპულარობა ჰპოვა, რომ 1896 წელს ჰოლერიტმა დააარსა კომპანია სახელწოდებით Tabulating Machine Co. 1911 წლის 15 ივნისს კომპანია გაერთიანდა ორ ფირმასთან, რომლებიც ასევე მუშაობდნენ მონაცემების დამუშავების ავტომატიზაციის მიმართულებით. გაერთიანების შედეგად შეიქმნა კომპანია Computing Tabulating Recording (CTR), რომელმაც 1924 წელს მიიღო საბოლოო სახელწოდება International Business Machines (IBM). 1944 წლის თებერვალში, ჰარვარდის უნივერსიტეტის პროფესორ ჰოვარდ ეიკენის მეთაურობით, შეიქმნა კომპანიის პირველი ელექტრო-გამომთვლელი მანქანა „მარკ-1“. 1946 წელს კომპანიამ წარმოადგინა პირველი კომერციული ელექტრო-გამომთვლელი მანქანა – IBM 603 Multiplier. 1952 წელს შემუშავებელ იქნა ახალი ტექნოლოგია, რის საფუძველზეც მანქანების გამოთვლის სიჩქარემ მიაღწია საოცარ მაჩვენებელს – 17 ათასი ოპერაცია წამში. ახალი ტექნოლოგიის გამოყენებით, 1954 წელს შეიქმნა კომპიუტერი NORC, რომელიც იმავე წელს საზღვაო არტილერიისათვის შეისყიდა აშშ-ის მთავრობამ.
რესურსები ინტერნეტში
კატეგორია:აშშ-ის კომპანიები კატეგორია:კომპიუტერების მწარმოებელი კომპანიები
მარიან ნგუაბი
მარიან ნგუაბი (Marien Ngouabi; დ. 31 დეკემბერი, 1938, ომბელე — გ. 18 მარტი, 1977, ბრაზავილი) — კონგოელი სამხედრო და პოლიტიკური მოღვაწე. კონგოს რესპუბლიკის პრეზიდენტი 1968-1977 წწ. 1968 წელს სახელმწიფო გადატრიალების შედეგად დაამხო ალფონს მასემბა-დებას მთავრობა. მოკლეს 1977 წლის 18 მარტს. დაკრძალულია ბრაზავილის მავზოლეუმში.
ლიტერატურა
კატეგორია:კონგოს რესპუბლიკის პრეზიდენტები კატეგორია:დაბადებული 31 დეკემბერი კატეგორია:დაბადებული 1938 კატეგორია:გარდაცვლილი 18 მარტი კატეგორია:გარდაცვლილი 1977 კატეგორია:მოკლული პრეზიდენტები
Lasioglossum clarigaster
Lasioglossum clarigaster — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1918 წელს.
სქოლიო
clarigaster
ალემანი
ალემანი (Alleman) — ქალაქი აშშ-ში. მდებარეობს აიოვის შტატში, პოლკის ოლქში. 2010 წლის მონაცემებით ქალაქის მოსახლეობა შეადგენს 432 კაცს.
იხილეთ აგრეთვე
კატეგორია:აიოვის ქალაქები
Pleurotomella siberutensis
Pleurotomella siberutensis — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
სინდბადნამე
სინდბადნამე, სინდბადის წიგნი — შუა საუკუნეების სპარსულ-ტაჯიკური მხატვრული პროზის ადრინდელი ნიმუში. ერთი ჩარჩოთი შეკრული არაკების კრებულია. ფალაური წარმოშობის სიუჟეტი გავრცელდა მთელ მსოფლიოში არაბული თარგმანების მეშვეობით. ცალკეული არაკები შევიდა „1001 ღამეში“. XI საუკუნეში ძეგლი ფალაურიდან ახალ სპარსულზე გადმოიღო ფანარუზიმ. სინდბადნამეს სადა ტექსტი მჭერმეტყველურად გადააკეთა და სხვადასხვა პოეტის მრავალრიცხოვანი ლექსით შეამკო ზაჰირი სამარყანდიმ (XII ს.) ამ ვერსიას უკავშირდება თეიმურაზ II-ის მიერ გადმოკეთებული „თიმსარიანი“.
კატეგორია:სპარსული ლიტერატურა კატეგორია:ტაჯიკური ლიტერატურა
გუგუნირხვა
გუგუნირხვა — სოფელი საქართველოში, აფხაზეთის ავტონომიურ რესპუბლიკის გუდაუთის მუნიციპალიტეტში (მუგუძირხვის თემი), მიუსერის მაღლობის ჩრდილო-აღმოსავლეთ კალთაზე, მდინარე მჭიშთის მარჯვენა მხარეს, სოჭი-სოხუმის სარკინიგზო და საავტომობილო გზაზე. ზღვის დონიდან 70 მ, გუდაუთიდან 15 კმ., მუგუძირხვადან 2 კმ. საბჭოთა პერიოდში განვითარებული იყო მეთამბაქოეობა და მეცხოველეობა. ოკუპირებულია რუსეთის ფედერაციის მიერ.
გრძელფეხასებრნი
გრძელფეხასებრნი (Tipulidae) — მწერების ოჯახი ორფრთიანების რიგისა. სხეულის სიგრძე 12–30 მმ-ია, ზოგი დიდი ზომისაა (40 მმ-მდე). შეფერილი არიან მუქად ან მოყვითალო-რუხად. აქვთ გრძელი ფეხები, რომლებიც საჭიროებისას შეუძლიათ შეატოვონ თავდამსხმელს და გაფრინდნენ. ფრთები გამჭვირვალეა, ზოგჯერ მქრქალი ლაქებით, არის უფრთო ფორმებიც. მამლების მუცლის ბოლო გაბრტყელებულია; დედლებს, როგორც წესი, მასიური, ძლიერ სკლეროტიზებული კვერცხსადები აქვთ.
ფართოდ არიან გავრცელებული. ცნობილია 15 000-ზე მეტი სახეობა. საქართველოში გვხვდება 150-მდე სახეობა. ბინადრობენ ტენიან მდელოებსა და ტყეებში, უპირატესობას ანიჭებენ ჩრდილიან ადგილებს. ზრდასრული ფორმები ჩვეულებრივ არ იკვებებიან, ზოგი მხოლოდ ნექტარს, ხეების წვენს და ბუგრებისა და ფრთათეთრების ტკბილ გამონაყოფს შეიწოვს. კვერცხს დებენ ნიადაგში, დამპალ მერქნში, ხავსში, იშვიათად — წყალში. მატლები ცხოვრობენ ტენიან ნიადაგში, მ.შ. წყლის კიდეებთან, წყალში ან ხავსის ბალიშებში. იკვებებიან მცენარის ლპობადი ნარჩენებით ან მტაცებლობენ. ზოგიერთი მატლი ღრღნის მცენარეთა ფესვებს ან ფესვის ყელს, რითაც მნიშვნელოვან ზიანს აყენებენ მინდვრისა და ბოსტნის კულტურებს. გრძელფეხათა მატლები ჭაობისა და წყლის პირას ბინადარი ფრინველების კვების მნიშვნელოვანი კომპონენტია.
სქოლიო
კატეგორია:ორფრთიანები
ეგვიპტე 1976 წლის ზაფხულის ოლიმპიურ თამაშებზე
ეგვიპტემ ზაფხულის ოლიმპიურ თამაშებზე მეცამეტედ იასპარეზა 1976 წელს, კანადის ქალაქ მონრეალში. ამ თამაშებზე მათ ვერცერთი მედალი ვერ მოიპოვეს.
რესურსები ინტერნეტში
კატეგორია:ქვეყნები 1976 წლის ზაფხულის ოლიმპიურ თამაშებზე კატეგორია:ეგვიპტე ზაფხულის ოლიმპიურ თამაშებზე კატეგორია:აფრიკის ქვეყნები ზაფხულის ოლიმპიურ თამაშებზე
კვაშტა
კვაშტა — სოფელი საქართველოში, აჭარის ავტონომიური რესპუბლიკის ქედის მუნიციპალიტეტში, ზვარის თემში (სოფლები: ზვარე, ვაიო, ზესოფელი, კვაშტა, სირაბიძეები). მდებარეობს მდინარე აჭარისწყლის მარცხენა მხარეს, ზღვის დონიდან 360 მ სიმაღლეზე, დაბა ქედიდან დაშორებულია 8 კილომეტრით. 2014 წლის აღწერის მონაცემებით სოფელში ცხოვრობს 279 კაცი.
სქოლიო
კატეგორია:ქედის მუნიციპალიტეტის სოფლები
კუფჩენეევო
კუფჩენეევო (Күпсәнәй; Купченеево) — სოფელი რუსეთის ფედერაციაში, ბაშკირეთის რესპუბლიკის ერმეკეევოს რაიონში.
2010 წლის მონაცემებით სოფელში ცხოვრობს 445 ადამიანი. რაიონულ ცენტრ ერმეკეევოდან დაშორებულია 12 კილომეტრით. უახლოესი რკინიგზის სადგურია პრიუტოვო, რომელიც დაშორებულია 43 კმ-ით.
2002 წლის აღწერის მიხედვით მოსახლეობის უმრავლესობას უდმურტები შეადგენენ (94 %).
სქოლიო
კატეგორია:ერმეკეევოს რაიონის სოფლები
Lasioglossum claripenne
Lasioglossum claripenne — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1946 წელს.
სქოლიო
claripenne
ანანა-გუნდა
ანანა-გუნდა (Анана-Гəында; Анана – დედა) — აფხაზური მითოლოგიის მიხედვით ნაყოფიერების, ნადირობისა და მეფუტკრეობის ქალღმერთი, ახალშობილთა მფარველი.
აფხაზთა ტრადიციული რელიგიის მიხედვით, ანანა-გუნდა ხშირად ფუტკრის ფორმაშია წარმოდგენილი. ის იმ ადგილებში იმყოფება, სადაც ტყის ფუტკრები ბინადრობენ. მაგალითად, ასეთ ადგილად ითვლებოდა დიდი კლდე მდინარე გუმისთას ხეობაში, სოხუმის მახლობლად. ამ კლდის სახელია ანანათვარა (Ананаҭәара — „ანანას ადგილი“). კლდე წმიდა ადგილად ითვლებოდა, ამიტომ მასზე ასვლა კატეგორიულად იკრძალებოდა. მითის თანახმად ანანა-გუნდას ნახვა მხოლოდ გამორჩეულ მონადირეებს შეეძლოთ.
ლიტერატურა
კატეგორია:აფხაზური წარმართობა
ლამარა მარგველაშვილი
ლამარა მარგველაშვილი (დ. 7 აგვისტო, 1930, ქ. თბილისი — გ. აგვისტო, 2012)  — ქართველი პედაგოგი. საქართველოს სსრ დამსახურებული მასწავლებელი. აკაკი წერეთლის სახელობის პრემია (1993), თბილისის საპატიო მოქალაქე (2003)
1947 წელს ჩაირიცხა თბილისის ივანე ჯავახიშვილის სახელობის სახელმწიფო უნივერსიტეტის დასავლეთ ევროპის ენებისა და ლიტერატურის ფაკულტეტზე ინგლისური ენის სპეციალობით.
1953 წელს მუშაობა დაიწყო ქუთაისის ქალთა I საშუალო სკოლაში ჯერ ინგლისური ენის მასწავლებლად, 1954 წლიდან — ამავე სკოლის დირექტორის მოადგილედ; 1964 წელს საცხოვრებლად დაბრუნდა თბილისში და მუშაობა გააგრძელა თბილისის 58-ე საშუალო სკოლაში ინგლისური ენის მასწავლებლად. 1965 წელს დაინიშნა თბილისის 53-ე საშუალო სკოლის დირექტორად, სადაც დაჰყო 2005 წლამდე. შრომითი საქმიანობაა გააგრძელა კერძო სკოლაში „XX საუკუნე“. 1997 წელს საქართველოს განათლების სამინისტროს გადაწყვეტილებით მიენიჭა უმაღლესი კატეგორიის საკვალიფიკაციო კატეგორია. 1988 წელს მიენიჭა აშშ-ს ჯორჯიის შტატის და ქალაქ ატლანტის საპატიო მოქალაქეობა.
რესურსები ინტერნეტში
კატეგორია:ქართველი პედაგოგები კატეგორია:დაბადებული 7 აგვისტო კატეგორია:დაბადებული 1930 კატეგორია:გარდაცვლილი 2012 კატეგორია:თბილისის საპატიო მოქალაქეები (2003) კატეგორია:თბილისში დაბადებულები ლ
გრეკო-იბერიული ანბანი
250px|thumb|გრეკო-იბერიული დამწერლობის ნიმუში გრეკო-იბერიული ანბანი ერთ-ერთია იმ ძველი ესპანური დამწერლობებიდან, რომლებიც რომაელთა ბატონობის დასაწყისში იბერიის ნახევარკუნძულზე გამოიყენებოდა. გრეკო-იბერიული ანბანი ბერძნული დამწერლობის მარტივად გადამუშავებულ ვარიანტს წარმოადგენს. იწერებოდა ყოველთვის მარცხნიდან მარჯვნივ. გამოიყენებოდა ძვ. წ. V-IV საუკუნეებში დღევანდელი მურსიისა და ალიკანტეს პროვინციების მიდამოებში იბერთა ენების ჩასაწერად.
რესურსები ინტერნეტში
კატეგორია:ანბანური დამწერლობები
სტივ ირვინი
დაიღუპა 2006 წლის 4 სექტემბერს მორიგი გადაცემის გადაღების დროს, მიიღო სასიკვდილო დარტყმა გულის არეში "სტინგრეის" ნემსის მიერ. მისი სიკვდილის დღე ავსტრალიაში აღინიშნება როგორც საერთო გლოვის დღე.
ბიოგრაფია
1991 წელს სტივ ირვინმა გააგრძელა საოჯახო ბიზნესი და მალევე შექმნა ფილმ «ნიანგებზე მონადირე»-ს პირველი სერიები, რომლითაც გახდა პოპულარული მთელ მსოფლიოში. იმავე წელს მიიღო ჯილდო ავსტრალიურ ტურისტულ უნდუსტრიაში შეტანილი წვლილისთვის. პრემიით იყო აღნიშნული მისი დამსახურებები მწვანე კონტინენტის პოპულარიზებაში, მის დოკუმენტურ ფილმებში ველურ ბუნებაზე და ზოოპარკ "ავსტრალიის" შექმნით.
არაერთხელ ირვინი იყო სიტუაციებში, როდესაც მისი სიცოცხლე ბეწვზე იყო ჩამოკიდული. ჰქონდა უამრავი ჭრილობა მიღებული ველურ ცხოველებთან კონტაქტის დროს.
როგორც თვითონ ირვინმა მოყვა, პირველი სერიოზული ჭრილობა მან მიიღო 90-იანი წლების დასაწყისში, როდესაც ნავის ცხვირიდან ნიანგისკენ გადახტა. ნიანგი კლდეზე იჯდა, რომელსაც ირვინი მხრით დაეცა და ქვამ მისი ძვლები დაამტვრია. ძვალმა კი მნიშვნელოვანი ძარღვები და კუნთები გაჭრა.
შემდეგ ჯერზე აღმოსავლეთ ტიმორში მან ნიანგის გადარჩენის დროს, რომელიც ბეტონის მილში მოხვდა, და სხვა საშუალება მისი გამოყვანის არ არსებობდა. ამიტომაც იგი შიგნით ჩაყვინთა ცხოველთან ერთად. ნიანგმა ხელზე უკბინა, რის გამოც იგივე ხელი დაუზიანდა და ძარღვები დაუსკდა.
ერთხელ ირვინს ნიანგმა თავიც კი დაუზიანა, როდესაც მან დაიჭირა იგი წყალქვეშ. შემდეგ მუხლებიც დაიზიანა როდესაც 4 მეტრიან ნიანგზე ზედ იჯდა. სხვა დროს კენგურუს გადარჩენის დროს დაარტყა და ტუჩი აიგლიჯა.
300px|left|thumb|ირვინი კვებავს ნიანგს ავსტრალიის ზოოპარკში
ამის მიუხედავად აგრძელებდა ფილმების გადაღებას. "თუ შენ არ შეგიძლია საკუთარ თავს დასცინო, ესე იგი შენი სიცოცხლე ძალიან მოწყენილია", - იძახოდა ირვინი.
მას ორი შვილი დარჩა, ბინდი სიუ და ბობ კლარენსი. მისი მეუღლე ტერი გადაღებებისას დახმარებას უწევდა.
პროგრამა "ნიანგებზე მონადირე" პირველად 1992 წელს გავიდა ეთერში. სტივმა გადააქცია თავისი უშიშარი და ენუზიაზმით აღსავსე სურვილით გაეცნოს ფაუნას ახლო კონტაქტში მოყვარულის იმიჯი სავაჭრო მარკად, და მისი სერიალი სარგებლობდა დიდი პოპულარობით მთელ მსოფლიოში და მაუწყებლობდა Discovery-ს არხზე.
2006 წლის 4 სექტემბერს სტივ ირვინი აკვალანგით წყალქვეშ ჩავიდა რომ დიდ ბარიერულ რიფთან "სტინგრეი" (ლურჯი სკაროსი) ვიდეოფირზე აღებეჭდა. იგი მასალების მოძიებით იყო დაკავებული თავისი შემდგომი ფილმისთვის "ოკეანეს სასიკვდილოდ საშიში არსებები"-სთვის. წამყვანი საკმაოდ ხშირად სტუმრობდა სკაროსებს. პრინციპში ეს მტაცებელი იშვიათად არის საშიში ადამიანისთვის: ავსტრალიის ნაპირებთან მხოლოდ ორი შემთხვევაა ცნობილი.
ეტყობა სტივი ხშირად სიკვდილს აღიზიანებდა. ერთ-ერთი თევზი თავს დაესხა წამყვანს როდესაც იგი მის თავს ზემოთ მდებარეობდა. მან აწია მისი კუდი რომლის ელექტრული ნემსი პირდაპირ გულში მოხვდა. მისი გული გაჩერდა უფრო ადრე ვიდრე ვინმე მისი გუნდიდან რეაგირებას მოასწრებდა.
სტივ ირვინმა თავისი კარიერა დაიწყო ბავშვობიდან, როდესაც კვინსლენდის მიდამოებში მშობლების რეპტილიათა პარკისთვის ნიანგებს იჭერდა. 1991 წელს იყო დაჯილდოებული ავსტრალიის ტურისტულ ინდუსტრიაში წვლილის შეტანის საფუძველზე. პრემიით იყო აღნიშნული მისი დამსახურებები მწვანე კონტინენტის პოპულარიზებაში, მის დოკუმენტურ ფილმებში ველურ ბუნებაზე და ზოოპარკ "ავსტრალიის" შექმნით.
რესურსები ინტერნეტში
კატეგორია:ავსტრალიელი ჟურნალისტები კატეგორია:ავსტრალიელი ბუნებათმცოდნეები კატეგორია:დაბადებული 22 თებერვალი კატეგორია:დაბადებული 1962 კატეგორია:გარდაცვლილი 4 სექტემბერი კატეგორია:გარდაცვლილი 2006
სიეტამო
სიეტამო (Siétamo, Sietamo) — მუნიციპალიტეტი ესპანეთში, შედის არაგონის ავტონომიური გაერთიანების უესკის პროვინციის ოია-დე-უესკის კომარკის შემადგენლობაში. ფართობი — 49,00 კმ². მოსახლეობა — 689 კაცი (2020).
სქოლიო
კატეგორია:უესკის მუნიციპალიტეტები
ახალი მიწა
right|მინი|250px|ახალი მიწა ახალი მიწა (Но́вая Земля́, ნორვეგიული Gåselandet) — არქიპელაგი არქტიკულ ოკეანეში, ჩრდილოეთ რუსეთში. აქ მდებარეობს ევროპის უკიდურეს ჩრდილო-აღმოსავლეთი წერტილი, ჟელანიას კონცხი (ნახეთ ასევე ევროპის უკიდურესი წერტილები). არქიპელეგი შედის არხანგელსკის ოლქის შემადგენლობაში ახალი მიწის კუნძულების ტერიტორიის სტატუსით. აქ მცხოვრებთა რაოდენობა შეადგენს 2,716 ადამიანს (2002 აღწერით), აქედან 2,622 ცხოვრობს ბელუშა გუბაში, ეს ადგილი დაბაა და წარმოადგენს ახალი მიწის ოლქის ადმინისტრაციულ ცენტრს. ადგილობრივი მკვიდრი მოსახლეობა შეადგენს 100 ნანცს რომელთა ძირითადი საქმიანობაა მეთევზეობა და ნადირობა, ისინი ნადირობენ თეთრი დათვვებზე და ზღვის ცხოველებზე.
ახალი მიწა შედგება ორი დიდი კუნძულისგან, რომლებიც ერთმანეთისგან გამოყოფილია მატაჩკინის სრუტით. ეს კუნძულებია სამხრეთი და ჩრდილოეთი კუნძულები. ახალი მიწის კუნძულებს დასავლეთიდან ესაზღვრება ბარენცის ზღვა, ხოლო აღმოსავლეთიდან კარის ზღვა. არქიპელაგში შემავალი კუნძულების საერთო ფართობი შეადგენს 90,650 კმ².
ეს ტერიტორია იყო სერიოზული სამხედრო სივრცე მთელი ცივი ომის წლებში, საბჭოთა საჰაერო ძალების წარმომადგენლებმა აქ მალევე ააგეს აეროპორტი როგაჩიოვო რომელიც მთელი ამ კუნძულების მაკონტროლირებელი პუნქტი იყო.
ბუნება
სწორედ ახალი მიწის ჩრდილოეთი ნაწილიდან იწყება ურალის მთები. კუნძულის შიდა ნაწილი შედარებით მაღალი მთებით არის დაფარული. არქიპელეგი კონტინენტისგან გამოყოფილია კარსკის სრუტით. აქ არსებული ყველაზე მაღალი მთის სიმაღლე შეადგენს 1,547 მეტრს. არქიპელაგის ჩრდილოეთი ნაწილი დაფარულია მუდმივი ყინულებით, სამხრეთში კი ვრცელდება ტუნდრის ლანდშაფტი. ბუნებრივი რესურსებიდან გამოირჩევა სპილენძი, ტყვია და თუთია.
ახალი მიწის ეკოლოგიაზე გავლენას ახდენს ჩრდილოური მკაცრი კლიმატი.
ფლორა და ფაუნა
ორივე კუნძულზე იზრდება ყვავილოვანი მცენარეულობა: ჩრდილოური მახრჩობელა, ფხიჯა, ქუდუნა, პოლარული ყაყაჩო და სხვ. ძუძუმწოვრებიდან აღსანიშნავია ყარსაღი, ლემინგი, ჩრდილოეთის ირემი, თეთრი დათვი. ზღვებში ბინადრობს ნერპა, ზღვის კურდღელი, გრენლანდიური სელაპი, ლომვეშაპი, თეთრი ვეშაპი, ცელნამგალა ვეშაპი; თევზებიდან — ვირთევზა, ქაშაყი და სხვ. დასავლეთის კლდოვან სანაპიროებზე ზაფხულის პერიოდში წარმოიქმნება ხოლმე უზარმაზარი ფრინველთა ბაზრები (თოლია, კაირა, ცულთავა, ბატი, სუსხური და სხვ.).
ისტორია
რუსებმა პირველად ეს ტერიტორიები ნახეს XI საუკუნეში, როდესაც ეს ტერიტორიები მოინახულეს ნოვგოროდელმა მონადირეებმა. ევროპელების მხრიდან ამ ტერიტორიების ძიება და გამოკვლება, შედარებით უფრო მოგვიანებით დაიწყო. XVI საუკუნიდან აქ იწყება ევროპელების ექსპედიციები. პირველი ევროპელი რომელმაც ეს ტერიტორია მოინახულა იყო ინგლისელი ჰიუ უილობი, ის 1553 წელს მიადგა რუსულ სანაპიროებს. ამავე საუკუნის ბოლოს 1596 წელს აქ განხორციელდა ცნობილი გერმანელი მკვლევარის უილიამ ბარენცის ექსპედიცია, მან აღმოაჩინა ახალი მიწის დასავლეთი სანაპირო ზოლი. ამ ტერიტორიაზე უკვე მოგვიანებით მრავალმა მკვლევარმა იმოგზაურა.
1943 წელს მეორე მსოფლიო ომის დროს გრმანულმა სამხედრო ფლოტმა კრიგსმარინემ მოახდინა, ახალი მიწის კუნძულების ოკუპირება. მათ აქ შექმნეს სამხედრო საზღვაო ბაზა, სადაც გერმანული წყალქვეშა ნავები იმყოფებოდა. ომის დასრულების შემდეგ, ეს ტერიტორია კვლავ რუსეთს დარჩა.
ბირთვული იარაღის გამოცდები
right|thumb|300px|ახალი მიწა. დიდი გამოცდების ადგილმდებარეობების საზღვრები ვინაიდან ახალი მიწის ტერიტორიაზე მოსახლეობის მცირე რაოდენობა სახლობდა, აქ ხშირად ტარდებოდა ბირთვული იარაღის გამოცდები. ასეთი ცდები ჯერ კიდევ ცივი ომის დაწყების ადრეულ სტადიაში განხორციელდა. „ზონა A“, ჩიორნეის ყურე (70.7°N, 54.6°W), აფეთქებისთვის გამოყენებული იქნა 1955–1962 და 1972–1975 წლებში. „ზონა B“, მატაჩკინის სრუტე (73.4°N, 54.9°W), გამოყნებული იქნა 1964–1990 წლებში, აქ პერიოდულად იმართებოდა ბირთვული იარაღის გამოცდა. „ზონა C“, შუკოის ნოუსი (73.7°N, 54°W), გამოყენებული იქნა 1958–1961 და 1961 წელს, ამავე წელს აქ გამოსცადეს ბომბი ცარი, ამ გამოცდამ რეკორდული მაჩვენებელი აჩვენა, 50-მეგატონი ჰაერის ნაკადი ავიდა ატმოსფეროში.
მოგვიანებით ბირთვული იარაღის გამოცდა სამხრეთის კუნძულებზეც დაიწყო, აქ მცხოვრები მოსახლეობა სხვაგან გადაასახლეს. ასეთი ინტენსივობით ჩატარებული აფეთქებები, ბუნებაზე და გარემოზე კატასტროფულად საზიანოდ მოქმედებდა ამ ყველაფერმა გამოიწვია აქ მიწისძვრების გახშირება. 1973 წლის 12 სექტემბერს აქ რიხტერის შკალით 6.97 ბალი სიმძლავრის მიწისძვრა მოხდა, ამ ყველაფერმა წარმოქმნა ზვავი 80 მილიონი ტონა ყინული მიწყდა მთების ფერდობებს. ამ კატასტროფას შედეგი იყო 2 კილომეტრი სიგრძის ტბის წარმოქმნა.
სქოლიო
კატეგორია:რუსეთის კუნძულები კატეგორია:ჩრდილოეთის ყინულოვანი ოკეანის კუნძულები
კაციარინა ანდრეევა
კაციარინა ანდრეევა ( ბელარუს., Кацярына Андрэева; ნამდვილი სახელი: Katsyaryna Andreevna Bakhvalava; ბელარუს. : Кацярына Андрэеўна Бахвалава), (დ. 2 ნოემბერი, 1993, მინსკი, ბელარუსი ) — ჟურნალისტი ბელარუსიდან. მუშაობდა ტელეარხ ბელსატ ტვ- ში. მან გააშუქა ღონისძიება მინსკის ცვლილებების მოედნიდან, სადაც რამან ბანდარენკა ცემით მოკლეს 2020 წელს. ჟურნალისტი ადგილზე დააკავეს 2020 წლის 15 ნოემბერს.
ადრეული ცხოვრება და კარიერა
იგი დაიბადა მინსკში, ჟურნალისტების ოჯახში. დაახლოებით ორწელიწადნახევარი სწავლობდა მინსკის სახელმწიფო ლინგვისტურ უნივერსიტეტში, შემდეგ საცხოვრებლად ესპანეთში გადავიდა. იქ ორი წელი ასწავლიდა ინგლისურს. შემდეგ ბელარუსიაში დაბრუნდა, გაზეთ „ნაშა ნივაში“ ჟურნალისტად დაიწყო მუშაობა. 2017 წელს გადავიდა ტელეკომპანია ბელსარ- ში.
კატსარინა ანდრეევამ იგარ ილიაშთან ერთად დაწერა წიგნი ბელარუსული დონბასი 2020 წელს. წიგნი მოგვითხრობს იმაზე, თუ როგორ მონაწილეობენ ბელარუსი ხალხი და ორგანიზაციები რუსეთის სეპარატისტული ძალების მხარდასაჭერად დონბასის ომში. ბელარუსის რეჟიმმა წიგნი ექსტრემისტულად მიიჩნია და 2021 წელს სასამართლოს გადაწყვეტილებით წიგნი და მისი შინაარსი ქვეყნის მასშტაბით აკრძალა.
კაციარინა პირველად 2017 წელს ორშაში დააკავეს. 2020 წლის 12 სექტემბერს ის OMON-ის მიერ მინსკში ქალთა მარშის პირდაპირი ტრანსლაციისთვის დააკავეს და სამი დღით აღუკვეთეს თავისუფლება.
სისხლის სამართლის პროცესი
2021 წლის 18 თებერვალს, მინსკის სასამართლო სხდომაზე, რომელსაც ხელმძღვანელობდა მოსამართლე ნატალია ბუგუკი, ანდრეევა და ჩულცოვას ორი წლით თავისუფლების აღკვეთა მიესაჯა 2020 წლის ბელარუსის საპროტესტო გამოსვლებისთვის. პროკურორი იყო ალინა კასიანჩიკი, გამომძიებელი იყო იჰარ კურილოვიჩი. 2021 წლის 23 აპრილს მინსკის საქალაქო სასამართლომ უარყო საჩივარი განაჩენის შესახებ.
რეაქცია
2021 წლის 8 თებერვალს ბელარუსიაში აშშ-ის საელჩომ გააკეთა განცხადება ჩულცოვასა და ანდრეევის გათავისუფლების თხოვნით.
2021 წლის 4 თებერვალს პოლიტპატიმრის შუამდგომლობა ევროპარლამენტის წევრმა დელარა ბურკჰარტმა აიღო. განაჩენის გამოტანის შემდეგ, 2021 წლის 18 თებერვალს, პოლონეთის პრეზიდენტმა ანდჯეი დუდამ გამოაცხადა საჯარო მოწოდება ჩულცოვასა და ანდრეევას ამნისტიის შესახებ.
ევროკავშირის საბჭოს 2021 წლის 21 ივნისის გადაწყვეტილებით, მოსამართლე ნატალია ბუგუკი მოხვდა იმ ადამიანებისა და ორგანიზაციების სიაში, რომლებიც სანქცირებულია ბელარუსიაში ადამიანის უფლებების დარღვევების მიზეზიღ, სხვა საკითხებთან ერთად, მოსამართლეს ეკუთვნოდა „არაერთი პოლიტიკურად მოტივირებული გადაწყვეტილება ჟურნალისტებისა და მომიტინგეების წინააღმდეგ, კერძოდ, კაციარინა ბახვალავას (ანდრეევა) და დარია ჩულცოვას განაჩენის გამოტანის, დაცვის უფლებების დარღვევისა და სამართლიანი სასამართლოს უფლების შელახვისთვის. ამავე გადაწყვეტილებით სანქციების სიაში მოხვდა მინსკის ფრუნჟენსკის რაიონული სასამართლოს პროკურორის თანაშემწე ალინა კასიანჩიკი. იგი პასუხისმგებელი იყო, სხვა საკითხებთან ერთად, ჟურნალისტების დევნაზე „მშვიდობიანი საპროტესტო აქციების ჩაწერისთვის, „შეთქმულების“ და „საზოგადოებრივი წესრიგის დარღვევის“ უსაფუძვლო ბრალდებების საფუძველზე“. საგამოძიებო კომიტეტის ფრუნჟენსკის რაიონული დეპარტამენტის უფროსი გამომძიებელი, იჰარ კურილოვიჩიც მოხვდა სიაში, პოლიტიკურად მოტივირებული სისხლის სამართლის საქმის მომზადებისთვის იმ ჟურნალისტების წინააღმდეგ, რომლებმაც მშვიდობიანი პროტესტი გააშუქეს.
Pleurotomella simillima
Pleurotomella simillima — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
1542
თარიღი უცნობია
*
Pleurotomella simillima
სქოლიო
კატეგორია:მუცელფეხიანები
კაციარინა ანდრეევა
ჯილდოები
2020 წლის 10 დეკემბერს იგი დასახელდა წლის ჟურნალისტად (2020).
2021 წლის 10 მარტს პრესკლუბ პოლსკას მიერ დარიუშ ფიკუსის სახელობის ჯილდო მიიღო.
დარია ჩულცოვასთან და კაციარინა ბარისევიჩთან ერთად, 2021 წლის 9 აპრილს, მან მიიღო Ales Lipay ( BelaPAN- ის დამფუძნებელი) ჯილდო "ჟურნალისტიკის ღირსება".
დარია ჩულცოვასთან ერთად 2021 წლის 10 ივნისს მან მიიღო ჯილდო „გაბედულება ჟურნალისტიკაში“, პრიზი ქალთა საერთაშორისო მედია ფონდის მიერ.
დარია ჩულცოვასთან ერთად 2021 წლის 29 ივლისს დასახელდა Preis für die Freiheit und Zukunft der Medien-ის გამარჯვებულად. ( გერმანული ჯილდო პრესის თავისუფლების სფეროში).
დარია ჩულცოვასთან, კაციარინა ბარისევიჩთან და სხვებთან ერთად, 2021 წლის 12 აგვისტოს, მან მიიღო თავისუფალი მედიის ჯილდო.
დარია ჩულცოვასთან ერთად 2021 წლის 15 ოქტომბერს მან მიიღო ევროპის პრიზი „2021 წლის ევროპელი ჟურნალისტის“ კატეგორიაში.